
	AZTERKETARI BURUZKO INFORMAZIOA

Azterketak 3 zati ditu:

• Lehenengoa: test motako 15 galdera (4 puntu)
Kanporaketa da, eta 8 erantzun zuzen eman behar dira gutxienez. Erantzun okerrak ez dituzte zigortzen.

• Bigarrena: 2 ariketa:
- "Enpresa eta negozio-ereduen diseinua" (2 puntu)
- "Ekonomia" (2 puntu).

• Hirugarrena: Testu-iruzkina (2 puntu).
Erantzunetan arrazoibidea bereziki baloratzen da.

Azterketaren iraupena: 2 ordu.








1. ATALA: TEST GALDERAK

1. Saxonia eta Baviera garagardoa (X) eta ardoa (Y) ekoizten duten bi eskualde dira, hektolitrotan (Hl) neurtuta. Saxoniako Produkzio-Aukeren Muga (PAM) honako funtzio honek ematen du: Y = 60-2X eta Bavariako PAM = Y = 100-X. Adierazi ezazu eskualde bakoitza zertan espezializatuko den konparaziozko abantailaren irizpidearen arabera,
a. Bavaria garagardoan espezializatzen da, eta Saxonia ardoan, 60 Hl ekoizten ditu.
b. Bavaria ardotan espezializatzen da, eta Saxonia garagardotan. Ekoizpena 30 Hl-koa da.
c. Baviera garagardotan espezializatzen da, eta 100 Hl ekoiztuko ditu.
d. Baviera ardotan espezializatzen da, eta 100 Hl-ko ekoizpena izango du.

2. Demagun kafe-eskariaren prezio-elastikotasuna 0,5 dela. Zein izango litzateke kafearen batez besteko prezioa puntu horretan? Kafe-eskariaren funtzioa QKafea = 180 - 3PKafea izanik.
a. Batez besteko prezioa 10 euro.
b. Batez besteko prezioa: 20 euro.
c. Batez besteko prezioa 30 euro.
d. Batez besteko prezioa 40 euro.

3. Estatuak interneteko zerbitzuetan gehieneko prezio bat finkatzen badu, orekakoa baino handiagoa, honako hauek sortuko ditu:
a. Gehiegizko eskaera.
b. Eskaintza eskasa.
c. Bai (a) bai (b).
d. Ez (a) eta ez (b).

4. Enpresa batek egiaztatzen badu bere kostu finkoak % 10 igotzen direla, bere itxiera-prezioekin zer egin beharko luke: Enpresa batek egiaztatzen badu bere kostu finkoak % 10 handitzen direla, itxiera-prezioa:
a. % 10 handitu beharko luke.
b. % 10 baino gehiago handitu beharko luke.
c. % 10 baino gutxiago igo beharko luke. 
d. Lehen bezala geratu beharko luke.

5. "Patagonia, S.A." enpresak, eskumuturrekoak eskuz egiten dituenak, bataz besteko kostu aldakorra (KAbb), 2Q, eta ez du kostu finkorik. Merkatuko prezioa 20 bada eta enpresak mozkinak maximizatu nahi baditu, zenbat ekoitzi beharko du?
        a.   Q=0.
        b.   Q= 5.
        c.   Q=10.
d. Ezin da jakin eskuragarri dauden datuekin.

6. 2026ko azken hiruhilekoan inportatutako autoen prezioak igoko balira, igoera horrek honako kalkulu honi eragingo lioke aldi horretan:
a. BPGren deflatoreari
b. Kontsumoko prezioen indizeari (KPI)
c. Bai kontsumoko prezioen indizeari (KPI), bai BPGren deflatoreari.
d. Aurrekoetatik bat ere ez.

7. Auzokide batzuek bere semeari klase partikularrak ematea eskaini didate, 9 euro orduko irabazi ahalko nituzkelarik. Astean 2 ordu libre ditut eskola horiek emateko. Hala ere, denbora hori beste jarduera batzuetan ere erabil dezaket, hala nola Instagram ikusten, Spotifyn musika entzuten, YouTuben bideoak ikusten edo nire txakurra paseatzen. Ikuspegi ekonomikotik, zein da beste jarduera horiek egitearen kostua?
a. Nire txakurra paseatzea dohainik da.
b. YouTuben bideoak ikustea doan da.
c. Instagram dohainik da, baina Spotifyn musika entzutea ez.
d. Bat ere ez da doakoa.

8. Hurrengo aukeretatik zein ez EZ da “Kanpo Hazkunde”-aren adibide bat?:
a. Absortzioa/Xurgapena.
b. Dibertsifikazioa.
c. Kooperazioa.
d. Fusioa.

9.  Zertarako da baliagarria PESTEL analisia?
a. Enpresaren ingurune orokorra aztertzeko.
b. Sektoreko lehiaren azterketa egiteko.
c. Bezeroen negoziazio-ahalmena ebaluatzeko.
d. Enpresaren mikroingurunea mugatzeko.

10.  Zeintzuk dira administrazio-prozesuaren faseak?
a. Makroingurunea eta mikroingurunea
b. Analisia, diagnostikoa eta gauzatzea.
c. Merkataritza, ekoizpena, finantzaketa eta inbertsioa eta giza baliabideak
d. Plangintza, antolaketa, kudeaketa eta kontrola. 

11. Zein dira enpresa batek merkatuan lehiatzeko har ditzakeen marketin-estrategia nagusiak?
a. Posizionamendua, segmentazioa eta aliantza estrategikoak.
b. Employer branding eta inbound recruiting.
c. Produktua, prezioa, banaketa eta komunikazioa.
d. Merkatuaren azterketa, dibertsifikazioa eta barne-hazkundea.



12. Banaketa-kanal bat zuzena da baldin eta:
a. Handizkariek bakarrik osatzen badute.
b. Txikizkariek eta handizkariek osatzen badute.
c. Bitartekariek, txikizkariek eta handizkariek osatzen badute.
d. Ez badago bitartekaririk.

13. NAIA enpresak IV Gamako produktu ekologikoak eskaintzen ditu, zehazki, 250 gramoko uraza-poltsak, unitateko 1,95 €-ko prezioan (hau da, unitateko kostu aldakorraren gaineko % 40ko marjinarekin). Enpresak kalkulatutako kostu finkoak 300.000 €-koak dira urtean, aktibo ez-korronteen amortizaziotik (makineria, ekipo informatikoak eta garraio-elementuak), produkzio-guneen alokairuetatik eta soldata-gastuetatik eratorritakoak.

NAIAk 2025ean galerarik ez izateko asmoa badu, zenbat uraza poltsa saldu beharko lituzke gutxienez?
a. 833.284 poltsa.
b. 538.462 poltsa.
c. 1.108.234 poltsa.
d. 2.425.927 poltsa.

14. Lan-kontratu bati lotutako nominan:
a. sortzapenak dira soldataren zati nagusiari (oinarrizko soldata) eransten zaizkion zenbatekoak, hala nola antzinatasuna edo aparteko orduen ordainketa.
b. soldata-osagarriek oinarrizko soldataren zenbatekoa murrizten dute, gizarte-segurantzarako ekarpenen edo kalte-ordainen kasuan bezala.
c. soldata garbia kalkulatzeko, soldata gordinari kenkarien guztizkoa kenduko zaio.
d. aparteko ordainsariak (osagarriak) kenkaritzat hartzen dira.

15. Inbertsio-proiektu bat balioztatzeko irizpideei jarraituz:
a. berreskuratzeko epearen metodoaren arabera, proiektu bat onargarria izango da 0 baino gehiagoko balio eguneratu garbia lortzen badu
b. Pay-Back metodoak kontuan hartzen du diruaren balioa ez dela konstantea denboran
c. Balio Eguneratu Garbiaren (BEG) metodoaren arabera, proiektu bat onargarria izango da hondar-balioa hasierako ordainketa baino handiagoa bada.
d. Barne Errentagarritasun Tasaren (BET) metodoaren arabera, proiektu baten onarpena TIR bera urteko eguneratze-tasarekin alderatuz balioztatzen da (i).





2. ATALA. ARIKETAK 

1 ARIKETA. -EKONOMIA-

a. Eskaintza Agregatua-Eskari Agregatua (SA-EA) eredua erabili, baieztapen hau egia ala gezurra den zehazteko. Justifikatu (gertatzen diren efektuak argi eta garbi zehaztuz) eta irudikatu grafikoki (ez ahaztu ardatzen aldagaiak identifikatzea) (0,5 puntu)


b. Olimpide-ko komunikabideek jakinarazi dute herrialdeko monetak, Olik, balio galera handia duela nazioarteko beste moneta batzuen aldean, batez ere dolarraren aldean.
b.1.) Zehaztu eta azaldu zer ondorio sortuko liratekeen Olimpide-ko ondasunen eta zerbitzuen  kanpoko salmentetan. (0,25 puntu)
b.2.) Eskaintza eta Eskari Agregatua (SA-EA) ereduaren arabera, azaldu zer eragin duen Olimpide-ko prezioen mailan. (0,25 puntu)


c. Olimpide-ko lan merkatuarekin lotutako datuak (milakotan) hurrengo taulan agertzen dira (2024). Kalkulatu enplegu-tasa (okupazio-tasa) (0,25 puntu)

	Biztanleria aktiboa
	14.000

	Biztanleria landuna
	12.000

	Biztanleria ez-aktiboa
	4.500

d.	Leire, Olimpide-ko biztanlea, unibertsitateko ikaslea da, eta bere helburua gradua amaitzean lana bilatzea da. Justifikatu zein biztaleria-taldetan dagoen sartuta. (0,25 puntu)


e.	Olimpiden, 2025ean batez besteko soldata nominala 40.000 €-koa izan zen, eta urteko inflazio-tasa % 4koa.
e.1.) Kalkulatu 2025eko soldata erreala. (0,25 puntu)
e.2.) Kontuan izan zure soldata nominala 35.000 €-koa izan zela 2024an, eta 2025ean inflazioaren arabera eguneratu zela (% 4). Zenbat gehiago edo gutxiago irabazi duzu 2025eko batez besteko soldata errealarekiko? (0,25 puntu)


2 ARIKETA –ENPRESA-
HARIA ETA BORDATUAK, S.A. enpresak tamaina handiko oihalak bordatzen ditu eta kotoizko eta zetazko brodatuetan espezializatuta dago.
2025 urte hasieratik udara arte biltegian izan diren mugimenduak, erabiltzen dituen telak direla eta, honako hauek dira: 
•	Urtarrila: 2.900 metro tela erosi, metro bakoitzeko 26 € ordainduz.
•	Otsaila: 1.750 metro tela saldu, metro bakoitzeko 43 € kobratuz.
•	Martxoa: 2.900 metro tela erosi, metro bakoitzeko 28 € ordainduz
•	Apirila: 1.450 metro tela saldu, metro bakoitzeko 50 € kobratuz.
•	Maiatza: 1.300 metro tela saldu, metro bakoitzeko 50 € kobratuz.
•	Ekaina: 4.350 metro tela erosi, metro bakoitzeko 29 € ordainduz. 
•	Uztaila: 2.900 metro tela saldu, metro bakoitzeko 36 € kobratuz..
•	Abuztua: Oporrak-

Urtearen amaieran, zetazko brodatuetarako erabiltzen den makina apurtu egin da, eta 25.000€ balio duen berria erosi behar da. 3 urteko bizitza erabilgarria izango duela estimatzen da, urtean 2.200€ euroko mantentze-kostuarekin, eta hiru urteen amaieran 7.500 euroko hondar-balioa espero da.
Era berean, aprobetxamenduagatiko diru-sarrerak lehengo urtean 18.000 eurokoak izatea espero da, urtero %5eko igoera izanik.

ESKATZEN DENA:
A) Biltegia kudeatzeko enpresak FIFO balioespen metodoa erabiltzen duela jakinda, bete ezazu biltegiko fitxa adierazitako hilabeteentzat.
B) Kalkula itzazu amaierako izakinak eta haien balioa.
C) Makina berriaren inbertsioari dagokionez, eguneratze- edo deskontu-faktorea % 8koa dela jakinda, kalkulatu inbertsio-proiektuaren Egungo Balio Garbia, 3 urteko denbora-muga suposatuz eta proiektu hori hondar-balioan saltzen dela suposatuz. Interpretatu lortutako emaitza.
D) Urteko deskontu-tasa eta kutxako fluxuak mantentzen direla suposatuz, kalkulatu zein izan beharko litzatekeen makinaren gutxieneko salmenta prezioa bigarren urtean, inbertsioa errentagarria izan dadin.






3. ATALA. TEXTU IRUZKINA 
	[image: ]
	Basq Company S. L. (aurrerantzean "Basq") ilusio baten ondorioz sortu zen: helburua surfarekiko pasioa, moda eta ingurumenarekiko errespetua uztartzea zen. Haren sortzailea, Aitor Álvarez, 2017an hasi zen, zapatarik iraunkorrenak sortzeko asmoz, planetarekin eta ozeanoekin konprometituta egon daitezen. Beren produktuak (oinetakoak, kamisetak eta jertseak) kontsumo-eredua arduraz erosteko ohituren bidez aldatzen dutela eta ingurumenarekin konprometituta daudela uste duten pertsonei bereziki zuzenduta daude.



Basq 2020an hasi zen bere produktuak internet bidez bakarrik saltzen eta 2023an, bere lehen denda fisikoa inauguratu zuten Bilbon. Gaur egun, 40 herrialde baino gehiagotan eros daitezke bere produktuak, kanal fisiko eta digitalen bidez. Bere denda propioez eta bere online salmenta-plataformaz gain (bere webgunearen bidez sar daiteke), Basq-ek beste enpresa batzuetako saltoki fisiko eta online berezien bidez (dendak eta e-commerce-ak) banatzen ditu bere produktuak.
Oinetako pare bakoitzaren goikalderako plastikozko 6 botila erabiltzen dituzte, eta zolarako, berriz, neumatikoaren aldeko apustua egiten dute. Dena birziklatuta, jakina. Berrerabilpen horrek aukera ematen die oinetako pare bat egiteko behar diren 1.700 litro ur garbi aurrezteko, edo kamiseta bat egiteko behar diren 2.700 litroak aurrezteko. Oinetakoez gain, Basq-ek %100 birziklatutako materialekin egindako kamisetak eta jertseak ekoizten ditu. Kasu honetan, sortzeko erabilitako materialak % 60 kotoi birziklatua eta % 40 plastikozko botiletatik eratorritako poliesterra dira.
Iraunkortasuna ez da soilik erabiltzen diren materialen arabera neurtzen. Basq oinetakoak Espainian ekoizten dira, eskuz eta banan-banan. Hori dela eta, zaila da gutxiago garatutako herrialdeetan egindako oinetakoekin lehiatzea, lan-baldintza justuak bermatzen bait ditu. Espainian fabrikak eguzki-energiarekin funtzionatzeaz gain, produktua askoz jasangarriagoa da; hori erabakigarria izan zen non fabrikatu aukeratzeko orduan.

ERANTZUN TESTUARI BURUZKO GALDERA HAUEI:

1) Adierazi Basq enpresak garatzen dituen 2 jarduera ekonomiko. Identifikatu testuan zure erantzuna justifikatzen duen informazioa.

2) Erlazionatu Aitor Álvarez pertsona ekintzaileak definitzen dituen profil espezifiko 1ekin. Identifikatu testuan zure erantzuna justifikatzen duen informazioa.

3) Zehaztu Basq enpresak erabilitako segmentazio-estrategia, eta identifikatu testuan hura aukeratzea justifikatzen duen informazioa.

4) Zer banaketa-kanal mota erabiltzen ditu Basq enpresak enpresako kide izatearen arabera? Adierazi itzazu kanal mota bakoitzerako 2 adibide.

5) Lotu eta justifikatu testuan jasotako informazioa garapen jasangarriko 3 helbururekin (GJH). Identifikatu testuan zure erantzuna justifikatzen duen informazioa, eta argudiatu zer neurritan dauden lerrokatuta enpresaren helburuarekin.

